S-926/2016

Mál þetta, sem dómtekið var 12. janúar sl. er höfðað með ákæru útgefinni af héraðssaksóknara 23. nóvember sl., á hendur G-kk-þgf M-kk-þgf S-kk-þgf, kt.000000-0000, Arnarholti á Kjalarnesi, fyrir meiri háttar brot gegn skatta- og bókhaldslögum, sem framkvæmdastjóri, ábyrgðaraðili og aðaleigandi samlagsfélagsins Verk og lóðir, kt. 000000-0000, með því að hafa:

1. Eigi staðið ríkissjóði skil á virðisaukaskattsskýrslum samlagsfélagsins á lögmæltum tíma vegna uppgjörstímabilanna maí – júní til og með nóvember –desember rekstrarárið 2013 og janúar febrúar til og með nóvember – desember rekstrarárið 2014 og hafa eigi staðið ríkissjóði skil á virðisaukaskatti sem innheimtur var í rekstri samlagsfélagsins vegna sömu uppgjörstímabila í samræmi við fyrirmæli IX. kafla laga nr. 50/1988, um virðisaukaskatt, samtals að fjárhæð kr. 23.583.898, sem sundurliðast sem hér greinir:

2. Látið undir höfuð leggjast að færa lögboðið bókhald fyrir samlagsfélagið Verk og lóðir rekstrartímabilin maí til og með desember 2013 og janúar til og með desember 2014 og vanrækt að varðveita fylgiskjöl og önnur bókhaldsgögn félagsins með fullnægjandi hætti.

Framangreind brot ákærða teljast varða við 1. mgr. 262. gr. almennra hegningarlaga nr. 19/1940, sbr. 1. gr. laga nr. 39/1995, sbr. einnig:

a) 1. mgr. 40. gr. laga nr. 50/1988, um virðisaukaskatt, sbr. 3. gr. laga nr. 42/1995 og 3. gr. laga nr. 134/2005, að því er varðar 1. tölulið ákæru.

b) 1. og 2. tölulið 1. mgr. 37. gr., sbr. 36. gr. laga nr. 145/1994 um bókhald, sbr. 1. gr. laga nr. 37/1995, að því er varðar 2. tölulið ákæru.

Þess er krafist að ákærði verði dæmdur til refsingar og til greiðslu alls sakarkostnaðar.

Verjandi ákærða krefst vægustu refsingar sem lög leyfa auk hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í maí 1992. Sakavottorð hans hefur ekki áhrif á ákvörðun refsingar í málinu. Við ákvörðun refsingar verður meðal annars litið til greiðlegrar játningar ákærða og aðstæðna hans. Verður refsing ákærða ákveðin fangelsi í sex mánuði en fresta skal fullnustu refsingarinnar og falli hún niður að liðnum tveimur árum frá deginum í dag að telja, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955. Ákærði greiði 47.167.796 króna sekt til ríkissjóðs innan fjögurra vikna frá uppkvaðningu dóms þessa en sæti ella fangelsi í 270 daga.

Ákærði greiði málsvarnarþóknun skipaðs verjanda síns, Ó-kk-ef K-kk-ef hdl., 716.100 krónur, að meðtöldum virðisaukaskatti en ekki hlaust annar kostnaður af málinu.

Af hálfu ákæruvaldsins flutti málið Ó-kk-nf H-kk-nf saksóknarfulltrúi.

B-kvk-nf B-kvk-nf héraðsdómari kveður upp þennan dóm.

D Ó M S O R Ð:

Ákærði, G-kk-nf M-kk-nf S-kk-nf, sæti fangelsi í sex mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði greiði 47.167.796 króna sekt til ríkissjóðs innan fjögurra vikna en sæti ella fangelsi í 270 daga.

Ákærði greiði málsvarnarþóknun skipaðs verjanda síns, Ó-kk-ef K-kk-ef hdl., 716.100 krónur.

B-kvk-nf B-kvk-nf